Удзельнікі мерапрыемства праявілі значную цікавасць да прадстаўленых узораў тэхнікі для аграрнага сектара эканомікі. Ужо падчас семінара-прэзентацыі адбыліся перамовы членаў дэлегацыі ААТ Бабруйскаграмаш з кіраўніцтвам шэрагу егіпецкіх кампаній і арганізацый, зацікаўленых у набыцці прапанаванай тэхнікі. Прадстаўнікі бабруйскага прадпрыемства падзяліліся з прысутнымі інфармацыяй аб тэхнічных параметрах прапанаванай тэхнікі, яе перавагах перад канкурэнтамі, прысутнымі на мясцовым рынку, а таксама аб перспектывах далейшага развіцця зборачнай вытворчасці, у тым ліку і за кошт павелічэння долі лакалізацыі вытворчасці— удакладнілі на беларускім прадпрыемстве. 